**ТЕХНИЧКА СПЕЦИФИКАЦИЈА**

**1. Врста услуга**

Предмет јавне набавке број 0010/2022 су услуге:набавка услуга књиговодствене агенције.

**2. Опис услуга**

* **Подаци од значаја у вези са пословањем Наручиоца:**

- Развојна агенција Србије (у даљем тексту: Наручилац) основана је Одлуком Владе Републике Србије у јануару 2016. године, на основу Закона о улагањима („Сл. гласник РС“, бр. 89/2015 и 95/2018);

- Наручилац се финансира претежно из средстава буџета Републике Србије, поред тога располаже и средствима из донација на име реализације уговорених програма;

- Наручилац није у систему ПДВ-а;

- Наручилац је обвезник ревизије;

- Просечни годишњи промет Наручиоца је 5,4 милијарди динара;

- број запослених код Наручиоца на дан објављивања јавног позива је 71 (просечан број запослених код Наручиоца је између 70 и 75);

- Наручилац је средње правно лице, а за састављање финансијских извештаја примењује Контни оквир за привредна друштва, задруге и предузетнике;

- у пословању Наручиоца на годишњем нивоу има око 900 налога за књижење и око 11000 промена (улазне и излазне фактуре, зараде и остала примања запослених, накнаде члановима Управног одбора, накнаде по уговору о привременим и повременим пословима, исплате подстицајних средстава);

- Наручилац има систем интерног рачуноводства и користи рачуноводствени софтвер АБ СОФТ (модул ФИПО, ОЗ, КАД, ОСА, ФАКТ, ВИР), те у складу са тим изабрани понуђач мора користити овај софтвер.

* **Опис тражених услуга**

Изабрани понуђач ће Наручиоцу пружати следеће услуге:

**Месечно:**

- вршење контроле књижења свих рачуноводствених промена (изабраном понуђачу биће доступне све рачуноводствене исправе, налози за књижење и сл);

- пружање саветодавних услуга у области књиговодства и рачуноводства;

- књижење 10 извода;

- књижење обрачуна зарада, накнада зарада и других примања за 71 запосленог (+/- 5 запослена), обрачуна накнада за 5 чланова Управног одбора, за 1 лице ангажовано на привременим и повременим послова, и обрачуна накнада по основу уговора о делу (повремено 1 уговор);

- књижење извода зарада и других примања запослених, као и чланова Управног одбора, књижење извода накнада по основу уговора о делу, привремених и повремених послова, књижење извода боловања;

- припрема документације за рефундацију боловања и предаја истих ;

- књижење коначних обрачуна са службених путовања у иностранство.

**Годишње:**

-усаглашавање стварног стања основних средстава и ситног инвентара са књиговодственим после спроведеног обавезног годишњег пописа, и њихово књижење;

- амортизација;

-израда и предаја комплетног финансијског извештаја;

- израда и предаја пореског биланса за недобитне организације.

**3. Место извршења услуге**

Изабрани понуђач ће послове који су предмет ове набавке вршити наизменично у својим пословним просторијама и у просторијама у седишту Наручиоца, по договору са Наручиоцем.

**4. Гаранција квалитета**

Изабрани понуђач се обавезује да предметне услуге обавља ажурно, стручно и квалитетно, у складу са добрим пословним обичајима, правилима и стандардима рачуноводствене струке, у складу са захтевима из Конкурсне документације и свим позитивним правним прописимa и стандардима који регулишу предметну делатност у Републици Србији.

**5. Начин спровођења контроле квалитета**

Контрола испоручених услуга се врши од стране стручне службе Наручиоца.

У случају утврђених недостатака у квалитету и обиму извршене услуге, изабрани понуђач је дужан да од момента усмене или писмене пријаве рекламације, отклони евентуалне недостатке без надокнаде.

**6. Време успостављања услуге**

Услуга која је предмет ове јавне набавке ће се успоставити даном потписивања уговора од стране овлашћених лица уговорних страна.

**7. Законски и подзаконски оквир пословања Наручиоца**

Наручилац послује у складу са следећим законима, подзаконским и општим актима:

* Закон о рачуноводству („Сл. гласник РС“, бр. 73/2019 и 44/2021 – др. закон),
* Закон о ревизији („Сл. гласник РС“, 73/2019),
* Закон о порезу на добит правних лица („Сл. гласник РС“, бр. 25/2001, 80/2002, 80/2002 – др.закон, 43/2003, 84/2004, 18/2010, 101/2011, 119/2012, 47/2013, 108/2013, 68/2014 – др.закон, 142/2014, 91/2015 – аутентично тумачење, 112/2015, 113/2017, 95/2018, 86/2019, 153/2020 и 118/2021),
* Међународни стандард финансијског извештавања за мала и средња предузећа МСФИ за МСП („Сл. гласник РС“, 83/2018),
* Правилник о садржини и форми образаца финансијских извештаја и садржини и форми обрасца статистичког извештаја за привредна друштва, задруге и предузетнике („Сл. гласник РС“, бр. 89/2020),
* Правилник о контном оквиру и садржини рачуна у контном оквиру за привредна друштва, задруге, и предузетнике („Сл. гласник РС“, бр. 89/2020),
* Правилник о начину и роковима вршења пописа и усклађивања књиговодственог стања са стварним стањем („Сл. гласник РС“, бр. 89/2020),
* Правилник о рачуноводству и рачуноводственим политикама Развојне агенције Србије, као и остали релевантни прописи Републике Србије.

Изабрани понуђач је у обавези да услуге које су предмет ове набавке врши у складу са наведеним, као и другим законским и подзаконским прописима којима се регулише област рачуноводства и књиговодства.

**8. Коришћење патента и одговорност за повреду заштићених права интелектуалне својине трећих лица**

Накнаду за коришћење патената, као и одговорност за повреду заштићених права интелектуалне својине трећих лица сноси изабрани понуђач.

**9. Поверљивост информација**

Изабрани понуђач ће у сврху пружања услуга Наручиоцу имати и прибављати информације („Поверљиве информације“) о одређеним питањима које Наручилац сматра поверљивим, без обзира да ли су именована или означена поверљивим и власничким и која су исључиво власништво Наручиоца укључујући али се не ограничавајући на пословне тајне, поверљиве радње, пословне или финансијске трансакције Наручиоца као и друге планове. Изабрани понуђач биће у обавези да његови представници пажљиво одржавају и држе у тајности све Поверљиве информације које су примљене од стране Наручиоца или приказане изабраном понуђачу за време и након завршетка уговора.